Regeringen gør grin med landets fattigste | Information\n154 millioner kroner til at udbrede bekæmpelse af hjemløshed til større dele af Danmark.\n73,7 millioner kroner til at hæve kvaliteten i de plejefamilier, som skal tage sig af nogle af samfundets allersvageste børn og unge.\n96,6 millioner kroner til at få flere mennesker på kanten af arbejdslivet til at deltage i det frivillige arbejde.\n97,3 millioner kroner til nye indsatser for børn og unge handicappede samt øge deres retssikkerhed.\nDet er blot nogle af de indsatser, som Danmarks udsatte grupper kan få glæde af frem til 2021, efter at regeringen sammen med de øvrige partier i Folketinget undtagen Enhedslisten er blevet enige om at afsætte i alt 1,1 milliarder kroner fra satspuljen.\nDet er svært at være kritisk over for de enkeltstående indsatser. Men der er gode grunde til, at satspuljen – også kaldet de fattiges finanslov – er et evigt tilbageværende smertensbarn i det socialpolitiske Danmark og har fået mange hug med på vejen siden oprettelsen i 1990. Hvilket i parentes bemærket ikke har ført til meget andet end nogle opstramninger undervejs.\nF.eks. er det nu ikke længere politikere, der uddeler midlerne fra puljerne til de enkelte projekter. Mange husker nok tidligere socialminister Annette Vilhelmsen (SF), der kom for skade at love støtte på forhånd til Lisbeth Zornigs projekt, der skulle få udsatte til at stemme. I dag er det embedsmænd, der udvælger, hvem der skal have penge.\nProblemet med satspuljen er først og fremmest, at midlerne – og her taler vi om cirka 14 milliarder kroner årligt – bliver fundet ved, at overførselsindkomsterne ikke bliver reguleret i takt med lønudviklingen. Det vil ifølge finansministerielle beregninger, som Weekendavisen skrev om fredag, sige, at en enlig folkepensionist eksempelvis får 7.116 kroner mindre at gøre godt med om året og en dagpengemodtager 12.070 kroner mindre, end hvis overførslerne havde fulgt de øvrige danskeres lønudvikling.\nSamtidig er de fleste af pengene – ca. 13 milliarder – bundet til permanente ordninger, finansiering af kommunale projekter og andre allerede vedtagne initiativer. Der er med andre ord tale om, at penge, der bliver taget fra de udsatte, i høj grad bruges til at finansiere den generelle velfærd, som burde være udgiftsposter på den ’almindelige’ finanslov. Derfor står Enhedslisten også traditionelt uden for satspuljeforliget, som de mener er usolidarisk over for landets fattigste.\nDernæst er der rejst alvorlig tvivl om, hvorvidt de uddelte penge egentlig fører til socialpolitik, der virker. Rigsrevisionen har kritiseret, at der mangler overblik og opfølgning på, hvordan puljemidlerne bliver brugt, og at man dermed reelt ikke ved, om puljerne forbedrer forholdene for de svageste grupper blandt handicappede og psykisk syge, hjemløse og udsatte på arbejdsmarkedet.\nProjekterne kan i den bedste af alle verdener bruges til at nytænke socialpolitiske tiltag, som i højere grad går ud på at skabe sociale investeringer i forebyggelse, så man bliver bedre til via tidlige indsatser at hjælpe både udsatte mennesker og reducere presset på den offentlige økonomi.\nMen satspuljemidlernes ’tue til tue’-bevillinger, der ofte løber ud efter en årrække, forhindrer en langsigtet socialpolitisk strategi. Det er ekstra slemt af to årsager. Dels bliver der flere og flere fattige og udsatte i Danmark i disse år, blandt andet på grund af regeringens genindførsel af fattigdomsydelser som kontanthjælpsloftet. Dels er socialpolitikken reelt blevet til beskæftigelsespolitik, fordi ’det skal kunne betale sig at arbejde’, hvilket er en rød tråd i Løkke-regeringens skatte- og beskæftigelsespolitik.\nMed satspuljeforliget forsøger regeringen at lappe på sine fattigdomsskabende reformer gennem en markant satsning på eksempelvis hjemløse. Det er absurd, eftersom Lars Løkke Rasmussen (V) og hans støttepartier er medskabere af samme fattigdomsproblem ved at sænke ydelserne.\nHelt urimeligt bliver det, når lappeløsningerne skal betales med penge, der er taget fra de fattigste selv. Det er at gøre grin med landets mest udsatte. Det kan undre, at Folketingets øvrige partier fraregnet Enhedslisten vil være med til det. meth\n11. november, 2017 - 01:37\n"Det kan undre, at Folketingets øvrige partier fraregnet Enhedslisten vil være med til det"\nNej, det kan ikke undre nogen,Regeringen og alle disse "medløbere" er jo ligeglade med de fattige og hjemløse, det er jo "meget få stemmer"de leverer.\nHelle Randlev, Anne Eriksen, Morten Larsen, Bjarne Andersen, Flemming Berger, Katrine Damm, Niels Duus Nielsen, Søren Andersen, Toke Andersen, Eva Schwanenflügel, Trond Meiring, Karen Nygård, Arne Lund, Arne Albatros Olsen og kjeld jensen anbefalede denne kommentar\n11. november, 2017 - 07:59\nDe nøjes ikke med at være med til det. De fremhæver med stolthed sig selv og deres partier, når de redegør for deres kortsigtede, storslåede projekter, som jo blot består i den simple øvelse, at fodre hunden med egen hale.\nI vort selvtilfredse og usolidariske DK slipper de ikke kun afsted med at fortsætte løgnen men får endda point for det, fordi ingen gider sætte sig ind i hvad det handler om\nHelle Randlev, Henny Paudel, Anne Eriksen, Morten Larsen, Steen K Petersen, Hanna Grarversen, jørgen djørup, Bjarne Andersen, ingemaje lange, Flemming Berger, Katrine Damm, Kim Houmøller, Niels Duus Nielsen, Søren Andersen, Eva Schwanenflügel, Trond Meiring, Karen Nygård, Thomas Tanghus og kjeld jensen anbefalede denne kommentar\n11. november, 2017 - 11:42\nHelt enig. Alle på overførselsindkomst burde stemme på enhedslisten.\nHelle Randlev, Anne Eriksen, Katrine Damm, Lars Peter Simonsen, Niels Duus Nielsen, Britta Hansen, Eva Schwanenflügel og Karen Nygård anbefalede denne kommentar\n11. november, 2017 - 15:41\nForringelserne kunne ikke gennemføres, hvis ikke den lille mands parti - Dansk Folkebedrag - stemte for det.\nHelle Randlev, Anne Eriksen, Carsten Munk, Bjarne Andersen, Katrine Damm, Søren Andersen, Lise Lotte Rahbek, Eva Schwanenflügel, Trond Meiring, Karen Nygård og Ebbe Overbye anbefalede denne kommentar\n11. november, 2017 - 17:53\nSATSPULJEN bør afskaffes!\nJeg har nogle gange prøvet at skrive til Inf. om at beskrive den med at vise Storm P´s lille tegneserie, hvor den fede mand fodrer hunden med dens egen hale. Det er endnu ikke lykkedes at få den vist. Gør det venligst nu. Mange yngre kender den måske ikke.\nTAK til METH for en god leder på bagsiden i dag. Det er første gang, jeg har set beregning på tabet af indkomst for os på overførselsindkomst.\nMåske chefredaktøren vil være med til at gå tilsvarende ned i løn hvert år ;)\nDet er faktisk lidt sjovt, synes jeg. at Pernille Rosenkrantz-Theil som Enhedslistemedlem for nogle år siden sagde, at da der er vetoret i forligskredsen, så bør Enhedslisten være med, for så kan de stemme det hele ned. Nu sidder hun som forhandler for S i forligskredsen.\nHelle Randlev, Anne Eriksen, Hanna Grarversen, Bjarne Andersen, Lise Lotte Rahbek, Katrine Damm, Kim Houmøller, Niels Duus Nielsen, Eva Schwanenflügel og Trond Meiring anbefalede denne kommentar\n12. november, 2017 - 00:13\nSatspuljens forvaltning afslører den nuværende generation af politikere. De har travlt med at forsikre danskerne om deres varme fortale for Velfærdsstaten og at de vil gøre utallige ting for de fattige og socialt udsatte. Men det er falsk tale som dækker over deres egen personlige ligegyldighed med de fattige og udsatte, som de aldrig selv har været i nærheden af. Politikerne repræsenterer i stedet sig selv og deres egen sociale overklasse af Cand.Polit og lignende, der befinder sig på behagelig afstand af fattigdom misbrug og social elendighed. Den nye Adel i Folketinget finder derfor anledning til at vise " Deres sociale hjerte ! " ved at tage penge fra de fattige og dernæst kaste dem i grams i Satspuljen så de selv fremstår som samvittigshedsfulde politikere. Det svarer til, at du røver et fattigt menneske på åbent gade for derefter under offentlig bevågenhed at dele byttet ud til andre fattige og fejre sin egen sociale samvittighed. Det er utroligt, at de selv samme politikere igen og igen får næsten 80% af stemmerne ved valg her i Danmark og forstemmende at befolkningen virker som om, at de har glemt hvad Velfærdsstaten går ud på. Derfor afslører den seneste udplyndring af de de socialt udsatte, at enten er Danmark et meget fattigt land eller også så har vi nogen politikere der reelt indfører Farvelfærdsstaten og inden alt for længe, så er de statsinstitutioner som de selv repræsenterer ved at være overflødige og kan med fordel især nedsat skat lukkes og afvikles helt. Tilbage bliver politi, hær og Kongehus. Jeg melder mig som tilhænger af Borgerløn og tilhænger af at det frivillige Danmark, der gudskelov ikke bestyres af den nuværende politikerklike på Christiansborg styrkes gennem lovgivning. Det bliver det frivillige Danmark og foreningernes indsats der fremover kommer til at hjælpe de udsatte grupper. Husk det her op til Jul. Giv et bidrag til et fattigt medmenneske vis din personlige interesse for dine medmennesker. Den sociale samvittighed er et personligt anliggende og ikke noget der kan overlades til en flok professionelle levebrødspolitikere med øje for egne interesser intet andet.\nHelle Randlev, Karsten Aaen, Anne Eriksen, Morten Larsen, Niels Duus Nielsen og Trond Meiring anbefalede denne kommentar\n12. november, 2017 - 04:35\nDe hygger sig gevaldigt på Tinget. Hvor er det dog herligt frydefuldt hvert år at kunne uddele julegaver til 'værdigt trængende' med penge taget fra de fattigste i landet. Ældrechecken er et godt eksempel på en anden 'gave', som Dansk Folkeforførelse bilder gamle fru Jensen ind at hun modtager på grund af partiets indædte kamp for de ældre medborgere. Men det går hen over hovedet på de fleste, at folkepensionen nedreguleres og boligstøtten forringes med støtte fra DF. Så fru Jensen har ikke råd til at komme på plejehjem, hvis hun kun har sin folkepension.\nHelle Randlev, Karsten Aaen, Heidi Larsen, Anne Eriksen, Randi Christiansen, Peter Nielsen, Bjarne Bisgaard Jensen, Lise Lotte Rahbek, Hanna Grarversen, jørgen djørup, Bjarne Andersen, Kim Houmøller, Katrine Damm, Poul Anker Sørensen, Niels Duus Nielsen og Trond Meiring anbefalede denne kommentar\n12. november, 2017 - 10:46\nDet er nødvendigt at forstå det samlede regnestykke, det er jeg enig med dig i, det samlede regnestykke, er politisk fattiggørelse af middelklasse og underklassen for de udvalgte superrige kan blive rigere, det er nødvendighedens politik, som ofte politikere kalder det, som kapitalisme er fundamentet under.\nI samtlige EU medlemslandene handler det om konkurrence samt produktivitet og arbejdsudbud, I standard-økonomisk tankegang arbejdsudbuddet, det samlede antal timer, som EU medlemslandene mener personerne i en befolkning, ønsker at arbejde ved en given realløn, (altså udbuddet af arbejdskraft, ikke udbuddet af jobs), hvor det generelt er EU medlemslandene opfattelse, at de fattige bogstaveligt talt ’skal’ være sultne nok til ethvert job der tilbydes, precist så sultne, at de fattige må tage to job for, at holde sulten fra døren, et der betaler huslejen og så et job nummer to, der ’næsten mættet familien’, så EU medlemslandenes befolkninger kan være konkurencedygtigt på produktions enhedspriser i forhold til f.eks. polske teenagers løn og arbejdsvilkår og ikke helt mætte.\nBørnene i fattige familier bliver syge, svage, og udmattede eller kriminelle og helt ude af spillet, hvilket umuliggør et socialt løft, men det er meningen.Pointen er, at der er den billige arbejdskraft, EU medlemslandene ønsker, at udstyre konkurencestaterne med.\nSlaveriet er ikke ophævet, hvis det står til samtlige EU medlemslandenes ledere, men kald det demokrati, gældsslaver i middelklassen kan bare vælge nogle andre politikere, men kun inden for rammerne af ekstremistisk kapitalisme, systemforandring, er ikke mulig, det er det ‘internationale marked der diktere rammerne, med politisk beskyttede samfundsundergravende parallelsamfund som offshore advokatfirmaer, offshore banker og spekulation.\nSocialdemokratiet ved Bjarne Corydon gjorde det klart i Deadline for nogle år siden under, hvilke grundlæggende regler og principper de folkevalgte, er tjenere for befolkningen i Danmark og EU, eller mere præcist, ikke repræsenterer vælgerne, men de omtale partiet betjener det internationale marked med.\nMagten bevares således ved undertrykkelse af de svage i samfundet, forringelse af sikkerhedsnettet under borgerne, der betyder omtrent alle borgere i dag, er normalt kun en ulykke, maksimalt to ulykker i livet fra rigtig dansk politisk skabt fattigdom.\nMorten Fals, Helle Randlev, Karsten Aaen, Henny Paudel, Anne Eriksen, Morten Larsen, Eva Schwanenflügel, Flemming Berger og Niels Duus Nielsen anbefalede denne kommentar\n13. november, 2017 - 10:09\nJeg har desværre ikke kunne finde nogen tal for 2002, men så vidt jeg husker(der må tages forbehold for at jeg husker forkert) fik jeg udbetalt omkring 6.500 - 7000 efter skat da jeg var på kontanthjælp i en kort periode i 2002.\nGrundet sygdom er jeg desværre igen på kontanthjælp, og nu, 15 år senere får jeg udbetalt knap 7.300 kr......\nHelle Randlev, Karsten Aaen, Eva Schwanenflügel, Anne Eriksen, Niels Duus Nielsen og Trond Meiring anbefalede denne kommentar\n13. november, 2017 - 16:29\nDer er formodentlig få, der køber din præmis, hvis de sætter sig ind i baggrunden for den.\nDet kan konstateres, at det er dyrt at være fattig, men at det samtidigt er ekstremt lønsomt, for de få, der opfatter deres stigende rigdom, som retfærdig tilkomne dem og har politisk rygdækning for den beskrevne diskrimination, der ligger til grund for økonomisk ulighed og den ikke eksisterende mulighed for at ændre den beskrevne politiske beskyttede udvikling.\nDet handler om forståelse af det større billed, den undertrykkelse et flertal af vores folkevalgte, udøver mod sårbare mennesker, der ikke kan forsvare sig selv.\nMorten Fals, Helle Randlev, Eva Schwanenflügel, Anne Eriksen og Niels Duus Nielsen anbefalede denne kommentar\n13. november, 2017 - 19:00\nOg hvad er så argumentet for, at de underpriviligerede skal yderligere underpriviligeres? Larmende tavshed. Og alligevel fortsætter plyndringen af fællesejet, og røvergodset sendes i skattely. Seneste grelle tyveri fra fælleskassen skete ved salget af nets, og da bo nilsson strøg 625 mio i egen lomme på dette salg af offentlig infrastruktur. Jeg er temmelig målløs over, at det kan ske. Og endda uden nogen form for offentlig indsigelse endsige forundring. 'Hvor dumme har man lov at være' eller 'magtmisbrug og korruption af værste skuffe'.\nHelle Randlev, Karsten Aaen, Eva Schwanenflügel og Anne Eriksen anbefalede denne kommentar\n13. november, 2017 - 19:01\nOg hvad er så det gode argument ... ? Larmende tavshed.\nHelle Randlev og Eva Schwanenflügel anbefalede denne kommentar\n13. november, 2017 - 20:24\nNets har aldrig været en del af fællesejet.\nSå spørgsmålet om dumhed er i særdeles relevant.\n14. november, 2017 - 00:45\n"Nets har aldrig været en del af fællesejet".\nDet har du ret i. Og det er det, der er galt.\n14. november, 2017 - 05:58\n14. november, 2017 - 06:00\nHvorfor er det et problem at Nets ikke er en del af fællesejet? Stort set alt hvad staten forsøger at drive går jo grueligt galt, Skat, IC4, Nye signaler, Dong før salget, Gennemførelsen af salget af Dong, Det nye Niels Bohr Institut, Københavns bycykler, Den nye politiskole, Folkeskolen, Supersygehusene, osv. osv. Vi har vel ikke brug for flere skandaler?\nJeg synes også det er grimt som direktøren scorer en kæmpegevinst, men det er trods alt ikke mine penge, hverken via aktier eller via andel af fælleseje!\n14. november, 2017 - 12:08\nThomas og michael, vi har rundet det før, men så må vi jo igen have stavepladen frem.\nNår det forholder sig således, at nets FUNGERER som eneste offentlige infrastruktur, så ER det offentlig infrastruktur. Den dag, vi som borgere har et funktionelt alternativ, stiller sagen sig anderledes. Men nu er vi svinebundet i en struktur, som indeholder meget private oplysninger om brugerne, og som er kontrolleret af udenlandske hemmelige ejere, hvis eneste interesse er at fortsætte den profitable udnyttelse, som en lille kreds allerede har profiteret groft på. Plyndringen kan fortsætte uhindret, og fællesskabet er til grin for deres egne penge.\nRøveri ved højlys dag faciliteret af uduelige og eller korrupte aktører, hvorfor strategien synes tydelig : først ødelægges forvaltningen, hvorefter den overtages med argumentet, at det offentlige ikke kan drive forretning. Det er intellektuel uvederhæftighed af en særlig grim kaliber.\nMen I har måske en aktie i det foretagende?\nHelle Randlev, Karsten Aaen, Eva Schwanenflügel, Bjarne Bisgaard Jensen og Lise Lotte Rahbek anbefalede denne kommentar\n14. november, 2017 - 20:30\nHvor mange betalingsformidlingsløsninger skal jeg STAVE til for at du forstår at dit hovedargument er grundlæggende forkert? MobilePay, ApplePay, Visa, Mastercard, Eurocard, PayPal, ... Dankortet er formentlig en død sild om få år, jeg er slet ikke overbevist om at Nets klarer konkurrencen om at levere den bedste og billigste betalingsformidlingsløsning i længden. Og da slet ikke hvis Nets havde været offentligt drevet!\nOg der er da MANGE private virksomheder som sidder inde med masser af følsomme og fortrolige oplysninger. Pensionskasser og forsikringsselskaber f.eks. Af samme årsag er de fleste IT afdelinger for selskaber med mange personfølsomme data i øjeblikket mere end fuld beskæftiget med at implementere den nye Persondataforordning. Ikke på grundlag nye danske regler, men på grund af nye EU regler som strammer heftigt heftigt op på sikkerhed, sporbarhed, afgrænsninger, retten til at blive glemt og ikke mindst bødeniveauer (du vil i fremtiden kunne mærke det på din pension hvis din pensionskasse ikke efterlever loven, tidligere var bødeniveauerne latterlige lave). Disse regler gælder uanset hvem ejeren er.\n15. november, 2017 - 14:25\nThomas, så må jeg prøve med kammertonen i stedet for stavepladen.\nDet er i denne forbindelse ret lige meget, hvor mange forskellige betalingsformidlingsløsninger der er at vælge imellem. Pointen er, at det, man som borger er tvunget til at bruge, skal være en statsligt ejet og drevet non profit virksomhed. Behøver jeg at gentage hvorfor?\nMorten Fals, Eva Schwanenflügel og Helle Randlev anbefalede denne kommentar\nJa, du gør, for det er vist kun et ideologisk synspunkt, som du ikke kan underbygge med saglige argumenter og fakta. Og det er sådan set ok. Det er i hvert bedre end at bruge argumenter, som nemt kan tilbagevises som forkerte.\n15. november, 2017 - 17:17\nNå, så siger vi det thomas, og tager den een gang til for prins knud.\nPrrivate skal ikke profitere på fællesejet eller på det, vi som borgere er tvunget til at bruge. Disse resort områder skal hvile i sig selv til gavn for hele ejerkredsen, og et evt overskud skal ikke i lommerne på private aktører, hvis primære drivkraft ikke er at være en veldrevet virksomhed på andre parametre end privatprofit.\nOg på den lumske måde bliver staten og borgerne derfor svinebundet til private profitaktører, som heller ikke betaler skat, hvis de kan blive fri, og i øvrigt gemmer profitten i skattely. En loose loose for staten og borgerne. Og det ideologiske forsvar for denne privatkapitalisering af fællesejet er?\nAt de private er bedre til at drive forretning? Ja det skal jeg da lige love for - de er meget dygtige til at pleje egne interesser. Og de lovede dynamiske effekter ser vi kun røgen af på deres vej til skattelyene.\nAt staten ikke kan være god til at passe sine egne forretninger er en skrøne, som de private interesser turnerer med. Men det forudsætter selvfølgelig, at vi, som er staten, forstår, hvordan man driver forretning. Og mon ikke det kan lade sig gøre.\n16. november, 2017 - 03:11\nNETS er idag kendetegnet ved at monopolisere ikke alene Dankortet, men også BS-betaling, (betalingsservice), E-boks, samt Nem-Id.\nHvis ikke dette er infrastruktur, såsom transport, bredbånd, telefoni, varme, vand etc. , så ved jeg ikke hvad der karakteriserer den.\nDet eneste vi har fået ud af privatiseringer igennem de seneste 20 år, er karteldannelser, monopolisering og fordyrelser for kommuner og borgere, fordi der aldrig indfinder sig en 'gavnlig' konkurrence. Det der som oftest sker, er profitmaximering og skattely, til gavn for det enkelte firma, men ikke for samfundet som helhed.\nVed at børsnotere infrastruktur, overlader man som samfund privatøkonomiske interesser i forvaltningen af det fælles ejerskab. For hvorfor skal retten til infrastruktur, rent vand og frisk luft bestemmes af EJERE AF AKTIER eller et eller andet FIRMA, der anbringer deres fortjeneste uden for fællesskabets rækkevidde?\nDer er simpelthen ingen grund til at dette foregår, udover mærkværdige betragtninger om at fællesskabet er ude af stand til at forvalte deres fælles arvegods på en profitabel måde.\nSpørgsmålet er, hvem profitten overhovedet gavner.\nMorten Fals, Niels Duus Nielsen og Randi Christiansen anbefalede denne kommentar\n16. november, 2017 - 11:18\nNetop leo : brugerdrevet. Det er klart, at staten ikke skal være det store mastodontiske dyr i åbenbaringen men decentralisere og uddelegere til borgernær drift. Det var, hvad man i sin tid bla solgte eu med : subsidaritetsprincippet.\nDet har vi heller ikke set meget til. Det forudsætter jo ægte demokrati og transparens og her svigter det europæiske samarbejde. Eller det går i hvertfald meeeget langsomt, hvis det er ambitionen.\nSpændende om tilbudet til margrethe vestager og skattekommissærens opråb vil lykkes med at frigøre fællesskabets enorme ressourcer fra den ene procent og co's asociale regime. Ansvaret for verdens borgeres lidelser i form af krig, fattigdom og miljøkatastrofer er deres. Er de mon overhovedet klar over det?\nDet ser ikke sådan ud, nogen burde STAVE det for dem, så praksis med at sløse og misbruge vores fælles uvurderlige ressourcer ikke længere anvendes af fx arabiske og andre milliardærer i vulgære og meningsløse byggeriers dyrebare ressourser, der smides væk pga farven.\nDet er røveri ved højlys dag, det er en forbrydelse mod menneskeheden, som lider unødigt pga denne stupiditet. Vi må forsvare os mod disse overgreb, som får lov at passere, og hvis udøvere vha en giftig kombination af bestikkelse og frygt omtåger mange borgeres sunde dømmekraft i et omfang, så de bliver medløbere til dette røvertogt.\nStem på enhedslisten - folketingets ærligste parti.\nMorten Fals, Eva Schwanenflügel og Niels Duus Nielsen anbefalede denne kommentar


Se TV fra multiroom modtager på Laptop | YouSee Community\nJeg er ny bruger af TDC Home Trio og har tre multiroom installationer. Kan mine børn se TV på deres laptop i værelset, ved at tilslutte dem med et HDMI kabel mellem laptop og multiroom digital modtageren?\nDet er et godt spørgsmål. Den HDMI port der er på en bærbar computer er normal vist en udgående HDMI port. Det vil sige du vil kunne se ting fra din bærbar på dit TV.\nHvis du skal se TV signal på din bærbare dog kræver det at den har en indgående HDMI port og en tv tuner.\nEller vel sagtens benytte sig af web tv.\nJa tak - til dels, skal jeg forstå det sådan at, uden at fokusere på hvilken forbindelse der er mellem digital modtager og bærbar, altså se bort fra HDMI eller andet kabel eller forbindelse så kan jeg ikke anvende min bærbar til at se TV, med mindre min laptop har en indgående port med tuner?\nEr det det der skal til for at jeg kan se tv fra min multiroom modtaer på min bærbare?\nUnder alle omstændigheder skal du bruge en af tv-boksene fra TDC så HMDI-indgang med tuner er ikke korrekt. Du skal bruge en HMDI-indgang på din computer, intet andet.


Burberry Edt - Sport Sor Men - 30 Ml → Køb billigt her\nBurberry Edt - London For Men - 50 Ml\nBurberry Edt - London For Men - 100 Ml\nBurberry Edt Sport Sor Men 30 Ml.\nBurberry Edt - Sport Sor Men - 30 Ml\nBurberry Sport for Men EDT er en fascinerende og velduftende kombination af blandt andet ingefær, havsalt, grapefrugt og cedertræ. Duften passer perfekt til unge, moderne, mænd, med dens maskuline, energiske og indbydende duft.\nDufttoner: ingefær, grapefrugt, hvedegræs, rød ingefær, enebær, moskus, cedertræ og rav.\nFakta om Burberry Edt - Sport Sor Men - 30 Ml.\nNår man handler online er sikkerheden meget vigtig, og det er naturligvis noget, Gucca prioriterer højt. Vores betalingsløsning er godkendt af NETS, hvilket er den grundlæggende garanti for betalingssikkerheden. Så når du køber og betaler via Internettet hos Gucca, er det sikkert.\nDer er ingen begrænsninger i din returret. Vi yder 30 dages returret på alle typer produkter. Så hvis du af en eller anden grund har fortrudt dit køb, og ikke måtte ønske at beholde din vare, så sender du blot varen, og vi refunderer dine penge. Før du sender returvaren tilbage, er det en en god ide, at kontakte os først.\nVi ved, at du er utålmodighed efter at få dit produkt, og vi skruer derfor op for leveringshastigheden, så produktet kommer hurtigt og sikkert frem til dig. Helt konkret sender vi varen indenfor 1-2 hverdage, hvis din vare er på lager. Lagerstatus fremgår tydeligt i shoppen ud for hvert produkt. Du har altid mulighed for at ringe eller sende en e-mail til os, såfremt du er i tvivl om lagerstatus eller leveringstid.\nDer er adskillige muligheder for betaling, når du køber hos Gucca, og du vælger naturligvis selv, hvordan du vil foretage betaling. Den betalingsmulighed der passer bedst til dig, er selvfølgelig den du bør vælge. Uanset hvilken betalingsmetode, du benytter - kan du være tryg og sikker. I vores sektion med oftest stillede spørgsmål finder du en oversigt over alle vores betalingsmuligheder. Når du vælger at betale med betalingskort, trækker vi først pengene, når vi sender dig dit produkt.\nOpstår der spørgsmål eller tvivl til Gucca.dk, er du selvfølgelig velkommen til at ringe eller skrive til os. Vi besvarer e-mails og er ved telefonerne alle hverdage mellem kl. 10-15, og vi er parat til at yde dig den hjælp, du ønsker, med et smil på læben og godt humør.\nEfter du har købt dine varer, kan du spore din ordre, og vide hvornår den kommer frem. Når købet er helt færdiggjort, kan du efterfølgende besøge din egen personlige ordreside. På ordresiden kan du følge med i, hvornår vi afsender din pakke. Du modtager også en e-mail i det øjeblik, vi afsender dine varer.\nDin anmeldelse af Burberry Edt - Sport Sor Men - 30 Ml.\nproduct_stock_no product_offer_no product_preorder_no\tproduct_buyable_no product_group_diverse path_diverse_forside path_diverse_andreafdelinger path_diverse_parfume path_diverse_eaudetoilette path_diverse_burberryedtsportsormen30ml.


Giganter skærer i tilbudsaviser | Dansk Markedsføring\nFøtex reducerer antallet af sider i kædens tilbudsaviser. Foto: PR.\nCoop lægger de trykte tilbudsaviser fra Kvickly og Superbrugsen sammen, mens føtex reducerer antallet af sider i kædens tilbudsaviser med 40 procent.\nDet oplyser kæderne.\n- Med de klimaudfordringer, verden står med, giver det ingen mening, at der hvert år bliver trykt og husstandsomdelt tilbudsaviser i Danmark, som kræver, at der fældes flere end 300.000 træer årligt svarende til 336.000 tons CO2. Derfor undrer det mig meget, at vores politikere fortsat ser passivt på dette åbenlyse frådseri, siger Coops adm. direktør, Peter Høgsted, i en pressemeddelelse.\nCoop oplyser, at den nye, fælles tilbudsavis, hvor den første gælder fra 24. januar, foreløbig er en test, der kører de kommende måneder.\nFra Salling Group, der står bag føtex, oplyses det, at sideantallet reduceres ”ikke mindst for at skåne klimaet”. Samtidig oplyses det, at ”selvom tilbudsaviserne fortsat er meget populære, er antallet af læsere af de trykte udgaver faldende.”\n- Mange af vores kunder er meget glade for den trykte tilbudsavis, som lander i postkassen hver uge. Og det vil fortsætte. Men vi kan gøre en forskel og skåne klimaet ved at reducere antallet af sider i aviserne kraftigt, hvilket vi derfor kommer til at gøre i år, siger Thor Jørgensen, direktør i føtex, i en pressemeddelelse.\nPeter Høgsted har tidligere lanceret et forslag om at forbyde tilbudsaviser. Det forslag mødte dog hård kritik.


Søren Gade: Venstre vil gerne appellere mere til kvinder | Politik | DR\nSøren Gade: Venstre vil gerne appellere mere til kvinder\nVenstre har udskiftet to mænd med to kvinder på de centrale poster som gruppeformand og politisk ordfører.\nMed Karen Ellemann som gruppeformand og Britt Bager som politisk ordfører håber Venstre at komme til at appellere mere til kvindelige vælgere, siger afgående gruppeformand Søren Gade. (Foto: liselotte sabroe © Scanpix)\n03. maj 2018 kl. 11.01\nDet er ikke nogen hemmelighed, at Venstre ikke har haft særligt godt fat i den betragtelige vælgergruppe, som kvinder udgør.\nDer erkender partiets netop afgåede gruppeformand, Søren Gade, der viger pladsen for Karen Ellemann. Samtidig overtager Britt Bager den anden centrale post som politisk ordfører efter Jakob Ellemann-Jensen.\nSøren Gade håber, at rokaden vil sende nye signaler.\n- Jeg tror, det er vigtigt, at vi appellerer mere til kvinder, end vi måske har gjort, siger Søren Gade.\n- Og uanset hvor meget jeg eller min gode kollega Jakob Ellemann-Jensen øver os, så bliver vi jo ligesom ikke kvinder.\nJeg tror, det er vigtigt, at vi appellerer mere til kvinder, end vi måske har gjort.\nSå de er valgt, fordi de er kvinder?\n- Nej, det er de bestemt ikke. De er valgt, fordi de er dygtige. Men jeg synes faktisk, det er en pointe i sig selv, at vi også i en mandsdomineret gruppe – talende jakkesæt – anerkender, at vi kun udgør halvdelen af Danmarks befolkning, siger Søren Gade.\nHan fratræder som gruppeformand, fordi han forlader Christiansborg for at stille op til Europa-Parlamentet næste år.\nKaren Ellemann bliver Venstres første kvindelige gruppeformand, mens partiet tidligere har haft kvindelige politiske ordførere, blandt andre nuværende udlændinge- og integrationsminister Inger Støjberg.\nVenstre har længe manglet kvindetække\nDet er ikke nogen ny tendens, at Venstre har mindre kvindetække end andre af Folketingets partier.\nVed det seneste folketingsvalg i 2015 lød Venstres andel af kvindelige vælgere på 48 procent. Kun Dansk Folkeparti, Det Radikale Venstre og Liberal Alliance havde en lavere andel kvindelige vælgere - sidstnævnte med en bundplacering på 39 procent.\nI den anden ende af skalaen havde SF 67 procent kvindelige vælgere. Det andet traditionelle statsministerparti, Socialdemokratiet, havde 56 procent kvindelige vælgere.\nPå den baggrund konkluderede bogen "Oprør fra udkanten – Folketingsvalget 2015" af de to førende valgforskere Kasper Møller Hansen og Rune Stubager, at statsministeren utvivlsomt ville hedde Helle Thorning-Schmidt - og ikke Lars Løkke Rasmussen - hvis kun kvinder havde stemt ved valget.\nLæs også:ANALYSE: De fem vigtigste pointer fra Løkkes regeringsrokade\nVenstres Søren Gade fortæller, at det var en enig folketingsgruppe, der valgte Karen Ellemann og Britt Bager til at "stå i spidsen som et makkerpar for Venstres folketingsgruppe".\nHan har store forventninger til kombinationen af den 48-årige Karen Ellemann, der har flere ministerposter på CV'et, og den 41-årige Britt Bager, der kom i Folketinget ved det seneste valg i 2015.\n- Jeg synes helt oprigtigt, at Britt er et rigtig godt valg, fordi Britt jo repræsenterer et familiemenneske. Britt er en ung kvinde – i hvert fald i forhold til mig – og har et lille barn. Hun er i stand til at italesætte mange af de problemer og udfordringer, som en moderne familie har, siger Søren Gade.\nDagens rokade betyder, at Venstres folketingsgruppeledelse nu består af gruppeformand Karen Ellemann, gruppenæstformand Louise Schack Elholm, politisk ordfører Britt Bager og gruppesekretær Erling Bonnesen som eneste mand.\nDerimod sidder der ingen kvindelige ministre i trekløverregeringens centrale udvalg.


» Køb Toiletskilte - Stort udvalg til gode priser → Klik her\nEn masse internet butikker tilbyder i vore dage en række forskellige løsninger til levering. En yndling er i dag udleveringssteder, hvor du kan afhente dine nye produkter lige når det passer dig. Denne er jo særdeles fremkommelig, og oftest tillige den mest letkøbte løsning til levering.\nDu kunne derudover planlægge at få pakken bragt til din hjemmeadresse eller ud på dit arbejde. Leveringsmetoden er en gang i mellem en tak dyrere, men ydermere yderst bekvem. Den billigste mulighed for levering vil dog altid vise sig at være selv at hente produkterne, men den løsning kræver at du har bopæl lige ved online firmaets lager.\nLeveringstiden er selvfølgelig særdeles væsentlig forudsat du absolut skal bruge produktet øjeblikkeligt, og af den grund er det ret så centralt at vi kigger nærmere på den estimerede leveringstid ved den aktuelle vare.\nEn stor portion internet webshops udlover levering efter en enkelt hverdag på en række varenumre, men husk at det nødvendiggør at handlen gemmenføres forinden et besluttet klokkeslæt, så at de kan nå at få de nye varer hen til fragtfirmaet inden logistikmedarbejderne har fri.\nEn række online forretninger byder på portofri levering, men tit stiller det krav om at der aftages for en konkret sum. Som alternativ skal man vælge den mest letkøbte mulighed for levering, hvilket i mange tilfælde – uafhængig om man befinder sig tæt på Fredericia, Nyborg eller Slangerup – vil blive at få dem til at levere pakken til et udleveringssted.\nDet er super overkommeligt for forbrugerne at lave prissammenligning på diverse online firmaer, og derved har en hel del butikker på nettet været nødt til at tvinge udsalgspriserne på deres produkter – til piger og drenge, samt til herrer og damer – enormt, og endda nogle gange frembyde levering uden omkostninger.\nDog kan det imidlertid vise sig lønsomt at besigtige flere internet forhandlere efter rabatkoder inden du gennemfører din bestilling, således at du er skudsikker på at få fat i den mest betalelige pris.\nMan skal alligevel være så påpasselig, at hvis en internet shop udlover varer til salg for en pris som virker uendeligt beskeden, så burde det tit være en varsel om en bedragerisk internet webshop. Kortkøb er heldigvis en del af et regelsæt, hvilket garanterer en imod svindlende e-butikker.\nVi går generelt ind for bestillinger med betalingskort eller mobilbetaling. Som en anden løsning burde du vælge en afdragsordning som f.eks. ViaBill, hvis du hellere vil honorere omkostningerne over tid.\nForinden folk shopper hos en forhandler på nettet kunne de sådan set skimme shoppens handelsbetingelser, men det er uden tvivl en tidskrævende opgave.\nEt alternativ er at kigge hvorvidt webshoppen er verificeret af e-mærket, som typisk er en indikator for at internet selskabet føjer den officielle danske lovgivning, udover at hjemmesiden regelmæssigt revurderes af fagfolk som er indført i vedtægterne på området. Dette er desuden din mulighed for en håndsrækning, hvis du møder problemstillinger med din ordre.\nTillige kan det anbefales at man er klar over de mest betydningsfulde vedtægter der kan influere på bestillingen, som fx den returneringsret internet forretningen benytter. I den relation er det ligeledes vigtigt, at man altid sikrer sin kvittering, så man til enhver tid vil kunne vidne om handlen, hvad end du søger et produkt til en voksen eller et barn.\nTrustpilot tilbyder en række habile chancer for at besigtige forskellige forhenværende køberes opfattelser og på grund af dette foreslåes det, at du betragter internet firmaets vurderinger inden du bestiller.\nFacebook genererer desuden rigtig habile løsninger til at få indsigt i online forretningens kundefokus. Foruden det ses en del internet foretagender hvor du kan formulere en omtale af virksomhedens service, hvilket ligeledes må bruges til vurdering af kundernes tilfredshed.\nVores side er annoncefinansieret. Vi hjælper utallige e-forhandlere i form af at vi introducerer butikkernes varer, og høster provision såfremt vores brugere gennemfører en transaktion.\nOrientering om produkter og online forhandlere opdateres fra tid til anden, men vi påtager os ikke ansvaret for rettelser der måtte være foretaget siden sidste opdatering af websitets data.


Rekylfri dødslagshammer med stålskaft og cylinderformet hoved fyldt med stålkugler. Grebet ligger godt i hånden. Hovedet har en diameter på 50 mm. og er forsynet med udskiftelige polyurethanbaner. Hammeren vejer 1120 gram.\nKobberbane Ø50 mm - 1 stk.


Nordic Spa - Wellness Ophold eller Spabehandling i Unikke Rammer\nEt unikt wellness ophold i himmerigske Nordjylland\nNordic Spa Himmerland byder dig velkommen til en verden af afslapning og velvære.\nI flotte omgivelser finder du en varm og rolig atmosfære, der danner de perfekte rammer for en unik dag med spaoplevelser i velværets tegn eller et luksuriøst wellness ophold.\nEt wellness ophold hos Himmerland Golf & Spa Resort kunne f.eks. byde på:\nEn basic-pakke indeholdende:\nVi har mange forskellige pakkeløsninger, når det kommer til wellness ophold. Alt lige fra udsøgt eksklusivitet til dig, der virkelig ønsker at forkæle dig selv og dine nærmeste ud over det sædvanlige, eller basic-pakkeløsninger til dig, der blot ønsker en skøn afslappende oplevelse i vores dejlige spa-område.\nLæs mere her om vores forskellige spabehandlinger og pakker til spaophold, og find den løsning, der passer dit behov. Finder du ikke en pakke, der matcher dig, så hold dig ikke tilbage med at kontakte os, og vi finder en skræddersyet løsning i fællesskab.\nNordic Spa og Badeland holder lukket fra 31. marts kl. 17.00 til 14. april pga. renovering.\nVil du gøre dit wellness ophold hos Nordic Spa helt uforglemmeligt, så må du ikke snyde dig selv for en forkælende, afslappende behandling fra vores spapersonale. Vores yderst kvalificerede personale og elever tilbyder forskellige former for spa- og wellnessbehandlinger, og er desuden altid hjælpsomme og imødekommende.\nDe sætter en ære i til enhver tid at assistere og rådgive dig, så du får den optimale oplevelse under dit wellness ophold. Uanset om det gælder en behandling eller blot wellness og generel brug af spaområdet. På den måde sikrer vi også, at du får mest muligt ud af dit besøg på vores wellness-resort midt i Nordjylland.\nLæs mere om behandlinger og velvære i Nordic Spa på ved at klikke rundt på billederne herunder — du er også velkommen til at kontakte os på tlf. 9649 6106 eller mail wellness@himmerlandgolf.dk.\nSe Nordic Spa Himmerlands åbningstider\nVores populære spa- og wellness-område, Nordic Spa, er dekoreret i rene, naturlige toner kombineret med karakteristiske mosaikfliser på væggene for at give den komplette wellness-følelse. Nordic Spa er indrettet med inspiration i nordisk minimalisme og sydlandsk feriestemning, hvilket tilsammen giver et balanceret udtryk og en behagelig atmosfære, der er det helt rette grundlag for en afslappende og forkælende wellness-oplevelse.\nI området vil du hurtigt få oplevelsen af, at tiden flyver afsted, alt imens du er omgivet af en række forskellige bade og saunaer, der hver tilbyder sin egen unikke og behagelige oplevelse. Her finder du desuden en række afslapningsområder, hvor du kan læne dig tilbage og give dig i kast med en god bog eller et blad. Det er perfekt til de små pauser, hvor der gerne må være ro til fordybelse og afslapning.\nNordic Spa i Nordjylland indeholder alt, hvad du forventer af et topklasse spa- og wellnessområde – og mere til, når du skal nyde et wellness ophold. Området indeholder moderne faciliteter, der tjener én funktion: velvære. Start dit wellness ophold ud med en tur i ét af vores bade, der har hver sin unikke wellness-funktion. Hop derefter i jacuzzien, hvor der er mulighed for hyggelig samtale i det varme, brusende vand, inden du slutter af i saunaen som har plads til hele grupper. Krydr opholdet med en forkælende behandling fra vores professionelle spapersonale, inden du tager tilbage på hotelværelset med en ekstra behagelig fornemmelse i kroppen.\nMed et wellness ophold I Nordic Spa er det også muligt at bestille lette anretninger, organisk te/kaffe, champagne eller andre forfriskninger fra vores spa menu, som du er velkommen til at nyde i spaområdet, mens du nyder velvære og ro. Nordic Spa har, med andre ord, de perfekte rammer til wellness, afslapning og selvforkælelse i Nordjylland – uanset hvordan du foretrækker dit wellness ophold.\nSpabehandlinger i Nordjylland\nVores wellness- og spabehandlinger inkluderer blandt andet massage, ansigtsbehandlinger, mineralbehandlinger, hånd- og fodpleje, hvilket alt sammen kan nydes alene eller sammen med en partner eller ven/veninde. Det er en god måde at komme tættere på din partner eller ven/veninde, mens i får fornyet energi med en forfriskende wellness-behandling. Her anbefaler vi i øvrigt en tur i vores private sparum med jacuzzi, som er enormt stemningsfyldt og kan tilkøbes hos Nordic Spa. Udforsk hele udvalget af spabehandlinger her.\nHusk også at kigge igennem vores udvalg af spaophold, hvor du finder en række gode tilbud, der er perfekte til weekend-ophold, ferier og lignende med kæresten, familien, vennerne eller kollegerne.


PressReader - BT: 2015-07-31 - FOR EN SOMMER\nFOR EN SOMMER\nIntern uro og Løkkes møgsager angives som grunden til flere Venstre- profilers fald\nBT - 2015-07-31 - NYHEDER - Ingelise Skrydstrup isk@ bt. dk\nDen danske sommer er den værste i 19 år og Venstres valgresultat er det dårligste i 25 år.\nEn række markante Venstre- profiler fik personligt et udmærket valgresultat, men Venstres tilbagegang på landsplan kostede dem alligevel pladsen i Folketinget. Derfor er den vejrmæssigt elendige danske sommer også blevet brugt til at slikke sår og reflektere over, hvordan det kunne gå så galt.\nI Vestjylland mistede Mads Rørvig ligesom Peter Christensen i Sønderjylland også sin plads i Folketinget pga Venstres tilbagegang på landsplan.\n» Jeg ser primært to årsager til, at Venstre er gået tilbage: For det første har Dansk Folkeparti gjort det godt, og i politik er alt et nulsumsspil, hvor fremgang for nogle betyder tilbagegang for andre. Og for det andet har der været mere uro i Venstre end i andre partier, « siger Mads Rørvig.\nSom BT skrev torsdag fik chefforhandler Peter Christensen smadret sin politiske karriere af Løkkes nedtur.\nDet samme kan siges om for eksempel profiler som Mads Rørvig, Jakob Engel- Schmidt i Lyngby og Kim Andersen i Østjylland. Venstrefolk i Peter Christensens kreds pegede på, at årsagen bl. a. skulle findes i forløbet med Lars Løkke Rasmussens møgsager, som vælgerne har straffet Venstre for.\nDet samme siger en række Venstre- kilder, som BT har talt med i andre valgkredse.\nVælgerne har løbende forklaret de lokale partifolk, at de ikke forstår, hvordan Venstres Hovedbestyrelse i juni sidste år kunne acceptere, at Lars Løkke Rasmussen kunne fortsætte som partiformand.\nFrustration over ledelse\nAllerede dagen efter valget gav Kim Andersen fra Østjylland da også udtryk for sin frustration overfor netmediet Altinget. dk:\n» Jeg tror, vælgerne har set nogle ting i den øverste ledelse, som de ikke finder er i orden, « siger Kim Andersen til Altinget. dk. Kim Andersen har ikke lyst til at knytte yderligere kommentarer i dag.\nHans kredsformand i Skanderborg, Morten P. Hansen, deler dog opfattelsen af, hvad der har kostet Kim Andersen posten.\n» Langt henad vejen handler det om, at Venstre er gået tilbage pga. Løkkes uheldige sager.\nVi er så blevet særlig hårdt straffet i Østjylland. Men uanset hvad vælgerne mener om den beslutning, hovedbestyrelsen traf sidste år i Odense, så er det nu vores opgave som organisationsfolk at bakke op om den beslutning, der blev truffet, « siger Morten P. Hansen.\nHan tror på, at det kan lykkes at få vælgertilliden tilbage, hvis Venstre klarer sig godt i regeringsperioden.\nAndre kilder peger på, at fundamentet under Venstres folketingsgruppe er særdeles skrøbeligt. Løkke har været nødt til at give markante ministerposter til Kristian Jensen- fløjen for at få magtkabalen til at gå op.\nEn række profiler i folketingsgruppen sidder dybt frustrerede tilbage over at være blevet overset til tunge poster.\n» Magtkampen i partiet er lang fra slut. Spørgsmålet er kun, hvad der kan få den til at bryde ud i lys lue igen, « siger et folketingsmedlem, der ikke ønsker sit navn frem.


DF-medlem: Symbolpolitikken er stendød - nu skal multikulturalismens skyggesider modigt konfronteres - politiken.dk\nDebatindlæg 12. jun. 2019 kl. 10.36\ncand.jur., medlem af Dansk Folkeparti\nDF-medlem: Symbolpolitikken er stendød - nu skal multikulturalismens skyggesider modigt konfronteres\nMasseindvandringens enorme problemer og den splittelse, Rasmus Paludan repræsenterer, er ikke forsvundet. Den vil genopstå og true freden, hvis socialdemokraterne igen løber fra deres løfter.\nI DR’s dokumentar ’Højrenationalist i børnehøjde’ kan man se Rasmus Paludan hundse rundt med sine duknakkede lakajer og med piskende ord tvinge dem til bedre at tjene den store sag, imens han rigidt affejer deres indvendinger og små forsøg på at blive behandlet med personlig respekt.\nDet minder næsten om Dr. Evils hemmelige base i Austin Powers-serien. Vi mangler bare et hajfyldt basin, hvori tumpede håndlangere kastes ned, når det behager lederen.\nNu har støvet lagt sig. Showet er forbi, og hele indsatsen og alle ofringerne ser ud til at være forspildte. Stram Kurs kommer ikke i Folketinget. Men selvom de danske vælgere og medierne måske kan fristes til at svælge i fornøjelsen over at se den hyperrationelle klovn falde pladask på halen, skal vi vogte os for konsekvenserne af den ubetingede schadenfreude.\nVi skal alle være taknemmelige for, at Paludan ud over enhver rimelig tvivl har bevist, at store dele af landet nu reelt står uden for statens kontrol\nManden – selvom han klovnede og demonstrerede sin sensationelle manglende forståelse for sociale konventioner – udøvede en advarende funktion for det politiske Danmark.\nLæs også: Beskyttelsen af Paludan & co. har kostet politiet 100 millioner kroner\nHan har braget lige igennem den politiske korrektheds mur og har tvunget os alle at kigge direkte på alle multikulturalismens ubehageligheder. Han har holdt de stinkende og talg-indsmurte tabuer lige op for næsen af Danmark. Snus! Snus!\nVi skal alle være taknemmelige for, at Paludan ud over enhver rimelig tvivl har bevist, at store dele af landet nu reelt står uden for statens kontrol – så ytringsfriheden og grundloven ikke længere nyder retskraft. Men der skal mere til at løse masseindvandringens problemer end med frygtløs tonedøvhed at sprede hatefacts, man har fundet på det højreradikale online-forum 4chan.\nKrisen kræver så meget mere af os alle, end hvad den nye danmarksmester i meme-warfare og real-life trolling har kunnet præstere.\nStort set ingen danskere går op i, hvorvidt et menneske faster eller ej, men Paludan insisterer åndssvagt på, at dette er stedet, hvor skalpellen skal stikkes ind – at dette skulle være nøglestenen for opgøret med politisk islam.\nDet afslører hans grundlæggende uværdighed til at være den mand, der løfter opgaven – det har det danske demokrati vurderet med beundringsværdig kølighed.\nDet er for dovent at foreslå massedeportationer ud fra tal, man selv har opfundet, og Paludans uduelighed i overstigelsen af selv de mest indlysende indvendinger mod hans politiske vision får én til at tænke på, om manden mon prøvede at tabe med vilje.\nTilbage står det billede, som stråler ud af DR’s dokumentar: Den store leder, som selv børnene gør nar af, mens han påkalder sig at være manifestationen af Olympens højeste dyder. Hvis Paludan er danernes lys, så er det kun som parodi, som en hellig idiot – en klovn i en klovneverden, der på tragisk vis har korsfæstet sig selv for en dårligt formuleret sag, der er martret af heltens egne ætsende karakterbrister og med løsningsforslag, der aldrig i verden ville kunne løse de problemer, han rigtigt nok peger på.\nDisse utilstrækkeligheder og hans manglende evne til at skære ind til sagens kerne har selvdestruktivt lagt en dæmper på den reelle indsats mod politisk islam og gjort problemet endnu større for de partier der – trods alt – har forsøgt at finde løsninger, der faktisk virker.\nDansk Folkepartis katastrofale valg er tilsvarende udtryk for, at vores kampagnes himmelråbende idéfattigdom og visionsløshed på udlændingeområdet er blevet underkendt af danskerne. Symbolpolitikken er stendød.\nNu er det op til alle de ansvarlige partier at træde ud over de værdipolitiske signaler og præsentere løsninger, der faktisk kan tage hånd om multikulturens skyggesider og bremse den revolutionære ændring af Danmark.\nHvis den ideologiske blindheds parti, Radikale Venstre, igen bliver Socialdemokratiets dukkeførere og vilkårligt lader den store, vide verden fosse frit ind i Danmark, så vil de kræfter, som Paludan repræsenterer, krybe ud af internettets mørke kroge og vise, at noget endnu mere fortørnet og hadefuldt vokser derinde.\nNoget, som længes efter at finde sit udtryk og tørster efter den magt, som følger, hvis den politiske mainstream ikke tager hånd om problemet.\nNationalisterne tabte: Den sølle saga om Stram Kurs og Rasmus Paludan endte næsten det bedste af alle tænkelige steder\nÆndringsforslag kan udsætte lørdagens brexit-afstemning


Motor | Jeanneau Merry Fisher 625\n26-01-2006 07:00 Hans Henrik26 Jan 2006 6:00 - Bengt-Erik Iversen Foto: Per Heegaard Kilde: Vurderer artiklen Del artiklen Jeanneau Merry Fisher 625 har fået et moderne design på styrehuset. Med en kaleche over agterdækket, bliver båden meget anvendelig.\nMerry Fisher-modellerne er som udgangspunkt konstrueret som praktiske og enkle både med det formål at give meget båd for pengene. Det har man klart gjort, men få gange har det hele virket lidt vel enkelt. Specielt på design har man lavet hurtige løsninger hvor funktion har været langt vigtigere end at vinde designpriser.\nPå det punkt ser 625-modellen langt bedre ud. Den har fået et moderne ud-formet tag med rundere former som dæmper de store vinduesflader i styrehuset. Det hele ser rigtig godt ud. Også inde er det hele mere elegant og brugervenligt. Selv med ændringer er grundkonceptet alligevel bevaret. Det giver mulighed for at anskaffe en meget praktisk båd, der kan bruges det meste af året til en fornuftig pris.\nSkroget er modificeret med mere V-bund og skarpere forskib - det mærkes bedst når man sejler i lidt sø. Som tidligere er krappe bølger på en halv til en hel meter det båden synes mindst om. Den er moderat i V-bunden og bliver bølgerne for krappe og store, rammer de ikke forskibet men længere inde på bunden og slagene bliver hårde. Så er der kun en ting der hjælper: Farten må sænkes! Plus-egenskaberne kommer på helt andre områder. Båden cruiser fint med forholdsvis beskeden motorkraft og kommer den ud i lidt længere og blødere sø - f.eks. dønninger - sejler den fint. Konstruktionen giver god stabilitet - både i havn og når man ligger og fisker. Dette er nærmest som en tryg platform.\nStor bæring agter betyder at båden nærmest er fri for planingstærskel. Den øger farten jævnt og går næsten umærkeligt over i plan. Derfor kan den holdes i plan også ved meget lave hastigheder - ned mod 10-11 knob. Den laver lidt hæksø i hele fartområdet. En lidt tungere 4-takter er ideel til denne båd - det er en fordel at få lidt mere vægt agter og i båden generelt. Faktisk er en moderne 4-takter som den 115 hk Suzuki-motor vi prøvede, med til at gøre båden endda meget harmonisk i sejlegenskaber og i trivsel om bord.\nI tomgang og ved lavere omdrejningstal høres motoren næsten ikke - vigtige ting hvis båden skal bruges til fiskeri, hvor man sejler i flere timer og dørger.\nVi har sejlet båden flere gange, bl.a. havde vi en båd magen til som foto- og følgebåd i en uge under en test af småbåde. Et job som passer båden godt. Den er stabil og sikker - en egenskab som fotografen satte stor pris på. Stor lastekapacitet gjorde det nemt at fragte folk, motorer og udstyr. Den fungerede også som slæbebåd med en hel række småbåde efter sig. Og når regnbygerne kom, var det bare at trække ind i styrehuset og lukke skydedøren. Megen trafik fra broen og om bord giver som bekendt fodaftryk og sand i båden. Efter turen var det hurtigt at tage vandslangen og spule rent. Praktisk er stikordet og her har båden sin allerstærkeste side. Alt er så funktionelt. Det hele virker meget simpelt, men man kan ikke lave noget enkelt og funktionelt uden at det hele er godt gennemtænkt. Det har Jeanneau formået og vi skal gerne indrømme, at vi var lidt glade efter en uges hektisk brug. Den fungerede!\nAgterdækket er selvlænsende, rent og praktisk. Ved motorbrønden er der på hver side en integreret badeplatform og en solid bade/redningslejder. Enten man skal bruge båden til fiskeri, dykning, transport eller familieture har man god plads i forhold til størrelsen. Agterdækkets bænk kan foldes ned, rigges til solseng eller bord med løse stole. Karmen på siderne har stangholdere og er pyntet med noget som kunne ligne teak. Men det er plast og nemt at vedligeholde. På testbåden var der monteret kaleche over agterdækket - praktisk både mod stærk sol og regn. Gode og kraftige håndlister og praktiske håndtag er integreret i bagkanten af styrehuset.\nUnder dørken er et stort stuverum og her ligger også brændstoftanken. Den er i gråt, gennemskinneligt plast. Styrehuset entres gennem en stor skydedør, der har en solid spærre når den står i åben stilling. En vigtig detalje - det kan få katastrofale følger hvis døren kommer susende ved svingsejlads eller hvis man er ude i lidt større bølger. På dette punkt sjusker mange producenter og vi vil ikke en gang tænke på resultatet hvis nogen har fingrene på dørkarmen, når en stor skydedør lukker i med fuld kraft. Men altså - plus til 625-modellen for denne detalje.\nStyrehuset er rummeligt med fuld ståhøjde. Glas i bagvæggen og store vinduer giver lys og fint udsyn. Der er tagluge og store skydevinduer i siderne plus en luge i fordækket over køjen. Denne luge er for lille til at fungere som flugtvej hvis det skulle blive nødvendigt. F.eks. ved en brand længere bagud i båden.\nFørerstolen er enkel, men meget fin at sidde i. Den er på toppen af en skabssektion, hvor der er plads til køleskab. Instrumentpanelet er rent og enkelt - her er det man har behov for og plads til ekstraudstyr. Båden kan sejles både stående og siddende. Der er også plads til ekstraudstyr i tagkonsollen. I bagbord side er et lille og enkelt pantry. En hynde får plads på toppen og så har også passageren et sted at sidde. Under dæk er pladsen udnyttet maksimalt til en V-køje med en U-formet udskæring mod bagbord. Løsningen giver mulighed for en fin sofagruppe med et lille bord - stort nok til kaffe og enkle måltider. Skal man overnatte får to per-soner en fin køje, men madrasserne er lige det tyndeste. Med forbedringer mener vi at ind-\nretningen er langt mere praktisk end på tidligere modeller. Den fungerer og finishen er mere gennemført. Alt er ikke længere firkantet. Der er blødere og mere moderne former selv om alt er støbt i hvidt plast med lidt træværk som pynt. Faktisk er båden så gennemtænkt, at et par kan tage på tur og have det behageligt - både med sofagruppe inde, en ok køje og et lille pantry. Plads er der også til et bærbart toilet.\nOverbygning er asymmetrisk og trukket over mod bagbord. Noget man ikke umiddelbart ser hvis ikke man ser båden lige forfra. Resultatet er, at man har et ganske godt sidedæk på styrbord side, men ikke til bagbord. Håndlister på taget af styrehuset, nedsænket fordæk og en forholdsvis høj pulpit giver sikker færdsel. På fordækket er et dybt ankerrum.\nAnvendelige stuverum og overskuelige installationer giver point. Det betyder nemlig let vedligeholdelse.\nBåden sejler jævnt til godt og normale sving tager den i strakt arm. Finishen på glasfiberarbejdet er helt ok. 625-modellen virker langt bedre i detaljerne og finishen generelt. Det man har brug for er der - pulpit, håndlister, beslag og lanterner.\nAf en styrehusbåd at være med en totallængde på 6,40 meter (ca. 21 fod), har man fået meget ud af båden. Faktisk kan man få indtryk af at båden er lidt større end den egentlig er.\nVi opsummerer: En funktionel båd med en høj grad af sikkerhed. Stabil og tryg, giver god fart med moderat motorisering - men krap sø på omkring en meter bryder den sig ikke om. Den har et bredt brugsområde og med aflukkeligt styrehus kan den bruges det meste af året. Totalprisen gør den interessant og det viser sig at mange af kunderne vil have en del ekstraudstyr - både varmeapparat, defroster og elektronikpakke. Vi synes Merry Fisher 625 er en charmerende båd med praktiske egenskaber i højsædet. Den ser enklere ud end den egentlig er - og de praktisk detaljer opdager man først efter et stykke tid. Moderniseringen i designet har været en klar gevinst og moderne 4-taktere passer båden fint. Den kan også trailes bag en lidt større bil.\nLængde/bredde:\t6,40/2,55\tm\nVægt u/motor:\t950\tkg\nBrændstoftank:\t136\tl\nMotor:\t50 - 90\thk\nMaks. motor:\t115\thk\nCE-kategori:\tC - maks. 7\tpers.\nKøjer:\t2 + 1\tbarn\nMotor testbåd: Suzuki DF (4-takt)\t115\thk\nPris: båd u/motor (’05)\t176.495\tkr.\nPris: testbåd m/115 hk (’05)\t251.325\tkr.\nProducent: Jeanneau, Frankrig/Polen\nForhandler: Johs. Thornam AS, tlf. 44 34 20 40.\n+ Meget båd for pengene\n+ Gennemtænkte detaljer\n+ Ideel med 4-takters motor\n- Tynde hynder i kahytten\n- For lille dæksluge\n- Meget hvidt plast\n(gelcoat fås i mange farver!)\n140 Mercury F8, F9,9 og F15 Vi tester Beneteau Oceanis 41.1 Marex 310 Sun Cruiser - populær model i nye klær' Vi går nok ikke ned på udstyr...\tMultimedia\n135 JP SUP pakke NeilPryde Cabin Trolley Vandtæt cover til iPad Spinlock Deckvest Lite\tUdvalgte artikler til salg - gratis for abonnenter under Mit Bådmagasin\n140 Langtur bag facaden - del 9 Ib Kunøe - investering med hjertet Velegnet til kørestolsbrugere og som dykkerbåd OK-jolle sejlklar for under 15.000 kroner\tFind os på Facebook


Sådan vælger du de rigtige møbler til dit kontor - Mvd - Din guide til hjemmet\nSådan vælger du de rigtige møbler til dit kontor\nPublished januar 6, 2022 in\nMøbler har en række forskellige funktioner, da de både skal tjene praktiske formål, på samme tid med at de gerne skal se bare en smule flotte ud. Nogle folk er villige til at ofre en smule af funktionaliteten for at få et pænt møbel, imens andre fokuserer mere på det praktiske og ser en smule bort fra udseendet. Hvis man finder den rigtige lokale butik, er det dog muligt at finde gode kontormøbler som både er pæne, og som ikke går på kompromis med de funktionelle aspekter.\nFind et praktisk bord som passer til dine præferencer\nDer findes mange forskellige slags borde, og når du skal finde en godt bord til dit kontor eller hjemmekontor, bør du overveje hvad du får brug for. Det kan være smart at købe et bord som kan justeres i højden, så man kan finde den helt rigtige siddestilling. Bor du i Grenå, eller har du en arbejdsplads som holder til på Djursland, så find en butik hvor du kan købe kontorborde og alt det andet som du har brug for når du er på arbejde.\nPrøv at arbejde stående en gang imellem\nEn af de smarte ting ved kontorborde som kan justeres op og ned er, at du også kan arbejde ved bordet i en stående position. Det kan være rart at skifte imellem forskellige arbejdspositioner, og det kan være sundt for ryggen hvis man står op og arbejder en gang imellem. Igennem menneskets historie har mange folk arbejdet i stående position, og det kan være en god ide at gå en smule tilbage til denne vane. Mange moderne kontorborde kan sættes meget højt op, og det er smart hvis du ønsker fleksibilitet i forhold til de stillinger du kan bruge når du er på arbejde.\nSid komfortabelt imens du arbejder\nNår du har fundet et flot og smart bord, kan du kigge efter en dejlig kontorstol som skåner din ryg. Nogle folk som arbejder på kontor, eller som har et hjemmekontor har taget gamerstole til sig. Disse stole har nemlig utroligt stort fokus på komfort, og man kan sagtens finde gamerstole i nedtonede designs som passer til de fleste kontorer. Det kan i hvert fald være smart at finde en god og lokal butik i Grenå eller på Djursland, hvor du kan købe alle de møbler som du skal bruge når du arbejder. Find balancen mellem det æstetiske og det funktionelle, eller køb møbler som har begge aspekter.\nPrevious Derfor bør du overveje erhvervsleasing\nNext Sådan gør du din have flot og hyggelig


Vordingborg tager imod nye job med kyshånd - Avisen.dk\nVordingborg tager imod nye job med kyshånd\nLivgardens Vagtkompagni skal blive på Gothersgade Kaserne i København. Men størstedelen af Livgardens personel skal rejse til Vordingborg, siger kilder til Berlingske. (Foto: Foto: Jens Dresling / POLFOTO)\nForsvarskommandoen forestår, at Livgarden flyttes til Vordingborg Kaserne, hvis værnepligten suspenderes. I Vordingborg glæder man sig.\nVordingborg står til at vinde, mens Allerød taber i det store jobpuslespil i forsvaret.\nForsvaret skal spare tre milliarder kroner. Forsvarsminister Nick Hækkerup (S) ønsker at suspendere værnepligten, og det har fået Forsvarskommandoen til at foreslå at flytte Livgarden, skriver Berlingske.\nKonkret betyder det, at Livgarden, hvis planerne føres ud i livet, skal rømme kasernen i Høvelte i Nordsjælland og rykke ind på Vordingborg Kaserne efter 2015.\nViceborgmester i Vordingborg Kommune, Erling B. Nielsen (SF) glæder sig over muligheden for nye job.\n"Vi vil tage imod nye arbejdspladser med kyshånd, og kasernen i Vordingborg har plads nok til at klare opgaven. Men jeg synes, at politikerne på Christiansborg skal have ro til at træffe deres beslutning," siger han til Newspaq.\nAllerøds borgmester, Erik Lund, er derimod dybt bekymret over måske at miste kommunens næststørste arbejdsplads, Høvelte kaserne.\n"Det betyder jo så, at de skal ud og finde sig et andet arbejde. De har måske altid været ansat hos militæret, og så er der ikke nogen kaserne i nærheden, så jeg ved ikke, hvad det skal ske med dem," siger borgmesteren til P4 København.\nIfølge Berlingskes kilder skal Livgardens Vagtkompagni, der står for vagttjenesten ved de kongelige slotte, blive på Gothersgade Kaserne i København. Derimod skal størstedelen af Livgardens personel rejse til Vordingborg.


Bestyrelsen 12. april 2018 – XMO Brugerforening\nJeg har IT som ansvarsområde i vores 4-mands praksis på Vesterbro i København. Vi skiftede til XMO april 2014, og i kølvandet af skiftet har der været mange udfordringer som vi i dialog har løst (nogle af) sammen med CGM og deres folk. Dette arbejde, dialogen om at gøre XMO til et endnu bedre og brugbart værktøj i vores hverdag, betyder meget for mig og, dette kunne jeg godt tænke mig at investere noget af min tid i!\nJeg er praktiserende læge i 5-mands kompagniskabet Jægerspris Lægecenter .\nMine kollegaer + 2 uddannelseslæger + 3 sygeplejersker og 2 Bioanalytikere deltager som et middelstort lægecenter i beta-testning af de nye løsninger til XMO inden det køres ud til større grupper af lægecentre.\nMit formål med bestyrelsesarbejdet i XMO Brugerforening er konstant, at arbejde på at forbedre brugervenligheden af det bestående program og de konstante nye programudviklingskrav der kommer fra centrale offentlige instanser via MEDCOM . Her kan nævnes FMI: Vaccinations databasen, lab-tilbagesvar og rtg-tilbagesvar, diabetes- og kol-forløbsprogrammer mm.\nSpecielt har jeg fokus på, at man kan få et hurtig godt overblik over de oplysninger, man har brug for, så det sparer tid i vores mere og mere travle arbejdsdag .\nNår jeg ser et billede af patienten så har jeg straks patientens personlighed og hele sygehistorie for mig . Derfor har jeg et stærkt fokus på at patientens billede er med mig lige meget, hvor jeg står i Journalen og den funktion sikrer sidebar’en som også indeholder oplysninger om næste aftaler . Det øger også datasikkerheden idet man er helt sikker på,, at det er den rette patient, der sidder overfor en.\nI Indbakken har jeg stort fokus på at når man bladrer ned gennem en af listerne (korrespondancer, epikriser, medicinbestillinger mm ) så dukker patientens billede op i sidebar’en hver gang du går til en ny og samtidigt er patienten aktiveret og du kan hurtigt kravle ind i patientens journal ved behov.\nMan tror det er løgn men der er fortsat et meget stort forbedringspotentiale i XMO ,\nI mit 15 årige virke i Medicinalbranchen arbejdede jeg med udvikling af IT baserede salgsværktøjer, Da jeg blev praktiserende læge overtog jeg min pensionerede kollega Jens Christiansens post i bestyrelsen for Darwin Brugerforening og fortsatte derefter i XMO Brugerforening.\nMine poster er:\nMedlem af Softwaregruppen som ud fra brugernes ønsker har et tæt samarbejde med program udviklerne i CGM med at finde gode brugervenlige forbedringer af bestående løsninger men også inkorporerer nye ønsker til programmet.\nMedlem af Kursusudvalget som står for den praktiske planlægning, koordinering og afvikling af XMO Brugerforenings Årsmøde .\nLægerne Robert & Bolaji Balslev\nTlf. 3929 5200\nJeg er 51 år og sidder i kompagniskab med min kone på Østerbro i København.\nJeg stillede op til bestyrelsen i brugerforeningen, da jeg gerne vil arbejde for, at XMO bliver (endnu) mere brugervenligt, og at der bliver bedre kommunikation mellem CGM, brugerforeningens bestyrelse og brugerforeningens medlemmer.\nGår mest ind for at få det daglige til at virke godt. Savner ikke noget fancy.\nTlf. 9751 0008\nNiels Jørgen Stabel\nTlf. 7573 1822